CELEX: 32019R0612
Language: et
Date: 2019-04-09 00:00:00
Title: Komisjoni rakendusmäärus (EL) 2019/612, 9. aprill 2019, teatavate kaupade klassifitseerimise kohta kombineeritud nomenklatuuris

16.4.2019   
               
               
                  ET
               
               
                  Euroopa Liidu Teataja
               
               
                  L 105/5
               
            
         KOMISJONI RAKENDUSMÄÄRUS (EL) 2019/612,
         9. aprill 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate muude nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt kõnealustele üldreeglitele tuleks käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava ajavahemiku vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ettenähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. aprill 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Tekstiilriidest (puuvill), tornikujuline, metallraami toel seisev toode, mis pannakse kõrge voodi kõrvale selle allatuleku avause ette ja kinnitatakse kruvidega voodi külge. Toode ei seisa ise püsti ega ole liigutatav.
                                    Sellesse on lõigatud uksi või aknaid meenutavad avad. Sellel on lastetuppa sobivad kaunistused.
                                    Vt fotot (*1)
                                    
                                 
                              
                     
                        6304 92 00 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 6304  ja 6304 92 00  sõnastusega.
                        Toode ei ole mõeldud peamiselt laste meelelahutuseks, kuna seda ei saa liigutada ega ole see mängutelk (vt ka HSi selgitavad märkused, rubriik 9503 , punkt D, esimene lõik, alapunkt xxiii). Võttes arvesse selle objektiivseid omadusi (ebastabiilsus, konstruktsioon, kõrgel asetsevad aknad, kruvidega kinnitamise vajadus), ei ole toode kavandatud mängimiseks, vaid pigem dekoratiivseks otstarbeks. Seetõttu ei või toodet klassifitseerida muude mänguasjadena rubriiki 9503 .
                        See on tekstiilmaterjalist dekoratiivne sisustustarve lastetoa jaoks (vt ka HSi selgitavad märkused, rubriik 6304 ).
                        Seepärast tuleb toode klassifitseerida CN-koodi 6304 92 00  alla kui muud puuvillased sisustustarbed (v.a rubriiki 9404  kuuluvad), v.a silmkoelised või heegeldatud.
                     
                  
                        
                                    2.
                                 
                                 
                                    Tekstiilriidest (puuvill) toode, mis on ette nähtud kõrgest voodist põrandani rippuma nii, et voodi alla tekib varjatud ruum.
                                    Tootel on kas uksekujuline väljalõike ava või lõhe tekstiilis. Sellel on lastetuppa sobiv kaunistus.
                                    Vt fotot (*1)
                                    
                                 
                              
                     
                        6304 92 00 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 6304  ja 6304 92 00  sõnastusega.
                        Toode ei ole mõeldud peamiselt laste meelelahutuseks, kuna see varjab voodialuse ruumi (vt ka HSi selgitavad märkused, rubriik 9503 , punkt D, esimene lõik).
                        Seetõttu ei või toodet klassifitseerida muude mänguasjadena rubriiki 9503 .
                        See on tekstiilmaterjalist dekoratiivne sisustustarve lastetoa jaoks (vt ka HSi selgitavad märkused, rubriik 6304 ).
                        Seepärast tuleb toode klassifitseerida CN-koodi 6304 92 00  alla kui muud puuvillased sisustustarbed (v.a rubriiki 9404  kuuluvad), v.a silmkoelised või heegeldatud.
                     
                  Toode 2
            Toode 1
            Neid tooteid ei esitata.
            
               (*1)  Foto on üksnes illustreeriv.